### Beslutningstema

I denne sag skal Region Sønderjylland-Schleswigs reviderede aftaletekst og strategi  godkendes. Aftale og strategi træder i kraft den 1. januar 2023.

### Sagsfremstilling

De overordnede opgaver, som Region Sønderjylland-Schleswig varetager, er tiltag, der fremmer det dansk-tyske politiske samarbejde, herunder det grænseoverskridende arbejdsmarked, den grænseregionale udvikling og den kulturelle sammenhængskraft i Region Sønderjylland-Schleswig. Derudover er Regionskontoret fælles ”talerør” for den dansk-tyske grænseregion.

Kent Sørensen og strategien fokuserer således på følgende tre indsatsområder:

- Arbejdsmarked: Fremme af grænsependling / arbejdskraftens mobilitet.

- Kultur: Fremme af et sammenhængende kulturrum på tværs af grænsen gennem borgerrelaterede initiativer.

- Politisk og administrativ dialog og samarbejde: Politisk netværksdannelse og dialog mellem de politiske aktører og myndigheder; udnyttelse af grænseregionalt udviklingspotentiale.

I den nuværende samarbejdsaftale, som trådte i kraft i 2017, er det fastlagt, at samarbejdet evalueres efter 4 års arbejde i en strategiperiode.

I 2021 blev der derfor igangsat en evalueringsproces, der skulle se på behovet for en fornyelse eller revidering af Region Sønderjylland-Schleswigs samarbejdsaftale og strategi. En ekstern evaluering blev gennemført af konsulentfirmaet Troels Nissen. Derudover blev en intern spørgeskemaundersøgelse gennemført. Denne skulle se på arbejdet i udvalget for grænseregional udvikling og arbejdsmarkedsudvalget. Spørgeskemaet blev sendt til medlemmerne i Region Sønderjylland-Schleswigs politiske fora. Både den eksterne og interne evaluering viste, at der ikke var behov for og ønske om ændringer i samarbejdsaftalen. Dog var der i bestyrelsen et ønske om at justere følgende punkter:

- Inddragelse af de grænsenære kommuner i [adresse] og [adresse] – se aftaletekst § 4 s. 3

I forbindelse med Region Sønderjylland-Schleswigs strategiproces i 2015 og 2016 var det på tale at inddrage mulige yderligere kommunale partnere. Årsagen var, at der i [adresse] og Annemette Kristiansen var kommunale, grænsenære partnere, som ønskede at indgå i samarbejdet, og at der var en uligevægt i strukturen nord og syd for grænsen. Inddragelsen af de grænsenære tyske kommunale partnere ville kunne udligne det. Efter en drøftelse i bestyrelsen i 2019 blev det besluttet at øge antallet af deltagere med 2 personer med stemmeret. Det blev ligeledes besluttet, at den indholdsmæssige tilpasning i aftaleteksten indarbejdes ved næste evalueringsfase samt fornyelse af aftaleteksten.

I løbet af evalueringsprocessen i 2021 blev det besluttet, at de grænsenære kommuner [adresse] og Niebüll/Leck indgår med hver en stemme. De får dog ingen stemmeret, hvis det drejer sig om økonomiske spørgsmål.

- Evalueringstidsrum af samarbejdet – se aftaletekst § 12.2 s. 9

På nuværende tidspunkt bliver samarbejdet i Region Sønderjylland-Schleswig evalueret efter 4 års arbejde i en strategiperiode. Dog var der et ønske om at samarbejdet evalueres hvert 4. år, dvs. at den nye samarbejdsaftale således træder i kraft i det 5. år.

- Partnernes embedsmænd indgår i en forvaltningsgruppe, der støtter udvalg for grænseregional udvikling – se aftaletekst § 5 s. 7

Møderne i udvalget for grænseregional udvikling bliver på nuværende tidspunkt forberedt af Regionskontoret samt formanden for udvalget. For at styrke udvalgets arbejde, blev det foreslået, at der etableres en forvaltningsgruppe med partnernes embedsmænd, som sidder i udvalget for grænseregional udvikling. Forvaltningsgruppen skal understøtte forberedelsen og opfølgning på møderne og styrke udvalgets arbejde. Embedsmændene er de samme, der også sidder i forvaltningsgruppen, som understøtter bestyrelsen.

Initiativer, aktiviteter og projekter skal godkendes af bestyrelsen, såfremt disse gennemføres i [adresse] navn eller påvirker regionskontorets ressourcer.

Som en naturlig udvikling i kulturudvalgets arbejde med Interreg-støttemidler og den fælles dansk-tyske kulturaftale, blev teksten i aftaleteksten og strategien ligeledes tilpasset mht. den nye Interreg-periode (2021-2027). Se aftaletekst § 5 s. 5-6 og strategi pkt. 2.2. s. 5-6.

Derudover blev kulturudvalgets politiske sammensætning ændret, således at det fremover fortrinsvis er formændene for partnernes kulturudvalg og yderligere et medlem fra kulturudvalget eller et andet relevant fagudvalg frem for to medlemmer fra partnernes kulturudvalg. Beslutningen om denne ændring blev truffet i 2020, men blev først nu skrevet ind i den nye aftale og strategi.

På [adresse] bestyrelsesmøde den 10. juni 2022 blev den reviderede aftaletekst og strategi godkendt enstemmigt.

Region Sønderjylland-Schleswig forventer, at den nye aftaletekst for samarbejdet kan underskrives af alle partnere på bestyrelsesmødet den 2. december 2022. Den vil således træde i kraft den 1. januar 2023.

### Kommunaldirektøren indstiller,

at aftaletekst for Region Sønderjylland-Schleswig godkendes, og

at strategi Region Sønderjylland-Schleswig 2023 - 2026 godkendes.

Beslutning fra Klima-, Vækst- og Udviklingsudvalget, 9. november 2022, pkt. 6:

Indstillingen anbefales og videresendes til Økonomiudvalget og Kommunalbestyrelsen.

Karl Christiansen deltog ikke i mødet.

Beslutning fra Økonomiudvalget, 16. november 2022, pkt. 18:

Indstillingen anbefales.

Karl Christiansen og Anders Knudsen deltog ikke i mødet.

### Beslutning

Indstillingen godkendt.